wickkiey/tamil-wikipedia-chunked huggingface dataset:
# பொன்னையா மாணிக்கவாசகம்

## ஊடகவியலில்

1980களில் வீரகேசரியின் வவுனியா நிருபராக இணைந்து கொண்ட இவர் இடர்படும் மக்களின் குரலாக ஓங்கி ஒலித்தார். வீரகேசரியின் ஆசிரியர்களான டேவிட் ராஜ், இராஜகோபால் போன்றோர் இவரது ஆரம்பகால எழுத்துக்களை செம்மைப்படுத்தியவர்களாக அறியப்படுகின்றனர். மேலும், பி.பி.சி, ரொய்ட்டர்சு செய்தி நிறுவனங்களுக்கு இலங்கைப் பிரதிநிதியாக இருந்து செய்திகளை வழங்கியுள்ளார். ஈழநாடு, தி ஐலண்ட் ஆகிய ஊடகங்களின் செய்தியாளராக பணியாற்றியதுடன் இறுதி வரை வீரகேசரி ஊடகவியலாளராகப் பணியாற்றியிருந்தார்.  
2022 திசம்பர் மாதம் இலங்கை பத்திரிகை நிறுவனம் மற்றும் அதனுடன் இணைந்த தொழிற்சங்கங்கள், இலங்கை பத்திரிகை சங்கம், சுதந்திர ஊடக இயக்கம், இலங்கை உழைக்கும் ஊடகவியலாளர்கள் சங்கம் ஆகியவற்றுடன் இணைந்து இலங்கையின் ஆசிரியர் சங்கத்தினால் ஏற்பாடு செய்யப்பட்ட விருது வழங்கும் நிகழ்வில் பொன்னையா மாணிக்கவாசகம் "வாழ்நாள் சாதனையாளர் விருதைப்" பெற்றிருந்தார்.  
யுத்த காலங்களில் பிபிசி தமிழோசைக்காக அவர் வழங்கி வந்த செய்திகள், தமிழ் மக்கள் மத்தியில் இவருடைய ஆளுமையை வெளிப்படுத்தி இருந்தது. செய்திகளை நடுநிலை தன்மையோடு, உள்ளதை உள்ளதாகச் சொல்லி, போர் நிலைமையையும் தமிழ் மக்களின் அவலங்களையும் உலகுக்கு வெளிப்படுத்திய ஊடகவியலாளர்.
# பொன்னையா மாணிக்கவாசகம்

## இவரது நூல்கள்

- கால அதிர்வுகள்
- வாழத்துடிக்கும் வன்னி
- மாற்றத்தை நாடும் மாற்றுத்திறனாளிகள்
- நினைவுகள் நிகழ்வுகள் நெஞ்சில் மோதும் எண்ண அலைகள்(முற்றுப்பெறாநிலை)  
மேலும், கிழக்கு ஊடகவியலாளர் ஒன்றியமும் சிவராம் ஞாபகார்த்த மன்றமும் இணைந்து வெளியிடும் ‘தராக்கி ஈழத்தமிழ் ஊடக முன்னோடி’ நூலில் இவர் சிவராம்- தமிழ் ஊடகத்துறையினதும் அரசியலினதும் வரலாற்று நாயகன்’ என்ற சிறப்பான கட்டுரையை எழுதியுள்ளார்.
# பொன்னையா மாணிக்கவாசகம்

## மறைவு

பொன்னையா மாணிக்கவாசகம் 2023 ஏப்ரல் 12 அன்று அதிகாலை 12.40 மணியளவில் காலமானார்.
# ஜோகமாயா தேவி கல்லூரி

**ஜோகமாயா தேவி கல்லூரி** (*Jogamaya Devi College*) என்பது இந்தியாவின் கொல்கத்தாவில் 1932ஆம் ஆண்டு நிறுவப்பட்ட பழமையான மற்றும் முன்னணி பெண்கள் கல்லூரிகளில் ஒன்றாகும். இது இதே கட்டிடத்தை அசுதோஷ் கல்லூரி (பகல் நேரக் கல்லூரி) மற்றும் சியாமபிரசாத் கல்லூரி (மாலைக் கல்லூரி) ஆகியவற்றுடன் பகிர்ந்து கொள்கிறது. இக்கல்லூரி சர் அசுதோசு முகர்சியின் மனைவியின் பெயரால் அழைக்கப்படுகிறது. இக்கல்லூரி தேசிய மதிப்பீடு மற்றும் அங்கீகார அவையின் அங்கீகாரம் பெற்ற கல்லூரி ஆகும். இங்கு இளங்கலை மற்றும் முதுகலைப் பட்டங்களுக்கான வகுப்புகள் நடைபெறுகிறது. ஜோகமாயா தேவி கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது.
# ஜோகமாயா தேவி கல்லூரி

## குறிப்பிடத்தக்க முன்னாள் மாணவர்கள்

- மம்தா பானர்ஜி, மேற்கு வங்க முதல்வர்
- அனன்யா சாட்டர்ஜி, பெங்காலி நடிகை
- பிஜோயா ரே, திரைப்படத் தயாரிப்பாளர் சத்யஜித் ரேயின் மனைவி
- இந்திராணி ஹல்தார், பெங்காலி நடிகை
- கருணா பானர்ஜி, நடிகை, *தி அபு முத்தொகுப்பு* படத்தில் நடித்ததற்காக மிகவும் பிரபலமானவர்
- கௌசிகி சக்ரபர்த்தி, இந்தியப் பாரம்பரிய பாடகர்<sup data-ve-ignore="true">&#x5B; *<span title="This claim needs references to reliable sources. (December 2021)">மேற்கோள் தேவை</span>* &#x5D;</sup>
- லாக்கெட் சாட்டர்ஜி, நடிகை, பாஜக நாடாளுமன்ற உறுப்பினர்
- மைத்ரேயி தேவி, கவிஞர், சாகித்திய அகாதமி விருது பெற்றவர்
- பவுலோமி கட்டக், மேசைப்பந்தாட்ட வீரர்
- ரேஷ்மி கோஷ், இந்தியப் புவி அழகி 2002
- ரூபா கங்குலி, இந்திய நடிகை, *மகாபாரதத்தில்* திரௌபதியாக நடித்ததற்காக மிகவும் பிரபலமானவர்
- சௌமிலி பிசுவாசு, பெங்காலி நடிகை
- சுசித்ரா பட்டாச்சார்யா, நாவலாசிரியர்
- சுபர்ணா பத்ரா, பெங்காலி நடிகை
- சதாப்தி ராய், நடிகை, அரசியல்வாதி
# அன்னை சர்தால் தேவி ஆலயம்

**அன்னை சர்தால் தேவி மந்திர்** (*Mata Sarthal Devi Mandir*) என்பது இந்தியாவின் ஜம்மு மற்றும் காஷ்மீரில் (ஒன்றியப் பகுதி) கிஷ்துவார் மாவட்டத்தில் உள்ள சர்தாலில் உள்ள ஒரு முக்கியமான இந்து ஆலயமாகும். *சர்தால் யாத்ரா* என்று அழைக்கப்படும் இந்த ஆலயம் ஆண்டு தோறும் மேற்கொள்ளப்படும் புனித யாத்திரைக்கு புகழ்பெற்றது.
# அன்னை சர்தால் தேவி ஆலயம்

## கண்ணோட்டம்

ஒரு இந்து மத ஆலயமான தேவி சர்தால் மாதா ஆலயம் சர்தால் யாத்திரை என்று அழைக்கப்படும் வருடாந்திர யாத்திரையின் காரணமாகவும் புகழ் பெற்ற ஆலயமாகும். துர்கா தேவியின் மறு அவதாரமாகக் கருதப்படும் இந்த தேவியின் சிலை, முதலில் கிஷ்துவாரின் அரசர் அகர் தேவ் காலத்தில் உள்ளூர் மக்களால் கற்களால் செதுக்கப்பட்டது. பின்னர் 1936 ஆம் ஆண்டில் மகாராஜா ஹரி சிங்கால் புதுப்பிக்கப்பட்டது. இது தோராயமாக கடல் மட்டத்திலிருந்து 6000 அடி உயரத்தில் அமைந்துள்ளது. பெரும்பாலும் குளிர்காலத்தில் பனியால் மூடப்பட்டிருக்கும்.
# அன்னை சர்தால் தேவி ஆலயம்

## கண்ணோட்டம்

### வரலாறு

உள்ளூர் புராணத்தின் படி, கிஷ்துவார் பகுதியைச் சேர்ந்த முதல் துறவியான ஸ்ரீ பால், தனது சீடர்களுக்கு 18 கரங்களுடன் அன்னையின் வடிவில் துர்கா தேவியை வழிபடுமாறு அறிவுறுத்தினார். பதினெட்டு ஆயுதம் தாங்கிய தேவி சிலையை ஒரு இளம் பெண்ணின் வடிவத்தில் உள்ளூர்வாசிகளில் ஒருவரால் சக்தியை அழைக்க முடிந்தது என்று புராணம் கூறுகிறது. கிஷ்துவாரின் அரசர் அகர் தேவ், அந்தச் சிலைக்கு உரிய இடத்தில் ஒரு கோவிலை உருவாக்க தனது அரசவை ஊழியர்களை அனுப்பியதாக நம்பப்படுகிறது. கற்கோயில் கட்டப்பட்ட சர்தால் என்ற இடத்தில் தற்போது உள்ள வாழிடத்திற்கு அப்பால் எடுத்துச் செல்ல முடியாத அளவுக்கு சிலை மிகவும் கனமாக மாறியதாக கூறப்படுகிறது.
# அன்னை சர்தால் தேவி ஆலயம்

## கண்ணோட்டம்

### நிர்வாகம்

கோவிலின் மேலாண்மையானது, கோவிலின் நிர்வாகத்தைக் கவனித்துக் கொள்ளும் தர்மார்த் அறக்கட்டளையிடம் உள்ளது. கோயிலுக்குப் பக்கத்தில் ஒரு சத்திரம் (தர்மசாலா) கட்டப்பட்டுள்ளது. அங்கு யாத்ரீகர்கள் குறைந்த அளவு கட்டணத்தில் இரவு தங்கலாம்.
# அன்னை சர்தால் தேவி ஆலயம்

## கண்ணோட்டம்

### வருடாந்திர யாத்திரை

இக்கோயிலுக்கு வருடாந்திர யாத்திரை (ஜூலை மாதத்தில்) உள்ளூர் நாட்காட்டியில் ஒரு முக்கிய நிகழ்வாகும், அப்போது அருகிலுள்ள கிராமங்களில் இருந்து மக்கள் தேவியின் ஆசீர்வாதத்தைப் பெற கோவிலுக்கு திரள்வார்கள். மக்கள் கோயிலுக்கு திரிசூலங்களைக் (திரிசூலம்) கொண்டு வருகிறார்கள். நூற்றுக்கணக்கான ஆண்டுகள் பழமையான திரிசூலங்களின் சேகரிப்பு இந்த ஆலயத்தில் உள்ளது. டோக்ரா ஆட்சியின் போது, இந்த யாத்திரை "சர்காரி யாத்ரா" என்று அழைக்கப்பட்டது. இந்த யாத்திரையை கொண்டாடுவதற்காக தோடா மாவட்டம் முழுவதும் 3 நாட்கள் விடுமுறை அளிக்கப்பட்டது. கோயிலில் மொட்டை (குழந்தையின் முதல் முடி அகற்றுதல்) அடிப்பது மங்களகரமானதாக கருதப்படுகிறது. இது ஹஸ்தியிலிருந்து (கிஷ்துவாருக்கு அருகில்) தொடங்கும் தனிப்பட்ட வாகனச் சாலையைக் கொண்டுள்ளது, இது கோயிலின் அடிவாரத்திற்குச் செல்கிறது. மலையின் உச்சியில் அமைந்துள்ள இக்கோயில், உச்சியை அடைய சில கடினமான படிக்கட்டுகள் உள்ளன.
# அன்னை சர்தால் தேவி ஆலயம்

## கண்ணோட்டம்

### சர்த்தால் மாதா சிலை திருட்டு

மாதா சர்தால் தேவியின் பழமையான பதிணென் கரங்கள் கொண்ட மாதா (18 கைகள் கொண்ட தாய்) கருங்கல்லாலான சிலை 2008 ஆம் ஆண்டு கோயிலில் இருந்து திருடப்பட்டது. ஆனால், அந்தச் சிலையை அப்பகுதியில் இருந்து கடத்த முடியாததால், அது மீட்கப்பட்டு கோயிலில் மீண்டும் நிறுவப்பட்டது. இந்த சம்பவம் அப்பகுதி மக்களிடையே சோகத்தை ஏற்படுத்தியது.
# காளிந்தி சரண் பாணிகிரகி

**காளிந்தி சரண் பாணிகிரகி** (*Kalindi Charan Panigrahi*) (2 ஜூலை 1901 - 15 மே 1991) ஒரு புகழ் பெற்ற ஒடியா கவிஞர், நாவலாசிரியர், எழுத்தாளர், நாடக ஆசிரியர் மற்றும் கட்டுரையாளரும் *மாத்திரா மனிஷா* என்ற மாபெரும் படைப்புக்காக பிரபலமானவரும் ஆவார். ஒடியா இலக்கியத்திற்கான பங்களிப்பிற்காக அவருக்கு பத்ம பூஷன் மற்றும் சாகித்ய அகாதமி விருதுகள் வழங்கப்பட்டுள்ளன.
# காளிந்தி சரண் பாணிகிரகி

## ஆரம்ப கால வாழ்க்கை

காளிந்தி சரண் 1901 ஆம் ஆண்டு சூலை 2 ஆம் தேதி பூரி மாவட்டத்தில் உள்ள பிசுவநாத்பூரில் பிறந்தார். இவரது தந்தை சுவப்னேசுவர் பாணிகிரகி மற்றும் தாயார் சரசுவதி பாணிகிரகி ஆவர். இவரது தந்தை ஒரு வழக்கறிஞரும் விடுதலைப் போராட்ட வீரரும் ஆவார். இவர் பூரி ஜில்லா பள்ளியில் படித்தார். உயர்நிலைப் பள்ளிப் படிப்பை முடித்த பிறகு கட்டாக்கில் உள்ள ராவன்சா கல்லூரியில் படித்தார். அதன் போது இவர் தனது இலக்கிய வாழ்க்கையைத் தொடங்கினார்
# காளிந்தி சரண் பாணிகிரகி

## இலக்கிய வாழ்க்கை

இவர் ராவன்சா கல்லூரியில் படிக்கும் போது "நான்சென்ஸ் கிளப்" என்ற ஒரு அமைப்பை நிறுவினார். இவர் தனது எழுத்தாளர் நண்பர்களுடன் சேர்ந்து "அபகாஷ்" என்ற கையெழுத்துப் பத்திரிகையை வெளியிட்டார், அது பின்னர் "சக்தி சாதனா" என மறுபெயரிடப்பட்டது. காளிந்தி சரண பாணிகிரகியின் தம்பி, ஒடிசாவில் மார்க்சியப் போக்கை நிறுவிய பகபதி சரணா பாணிகிரகி ஆவார். 1920 ஆம் ஆண்டில் "சபுஜா சமிதி" என்ற குழுவை உருவாக்கினார். இவரது எழுத்தாளர் நண்பர்களான அன்னதா சங்கர் ரே மற்றும் பைகுந்தா பட்நாயக் ஆகியோரும் உறுப்பினர்களாக இருந்தனர். இவர்கள் ரவீந்திரநாத் தாகூரின் காதல் எண்ணங்களால் பாதிக்கப்பட்டிருந்தனர். 'சபுஜா' என்ற வார்த்தை பிரமதா சவுத்ரி வெளியிட்ட பெங்காலி இதழான சபுஜ்பத்ராவிலிருந்து ஈர்க்கப்பட்டது. இது ஒடியா இலக்கியத்தில் *சபுஜா ஜுகா* என்று அழைக்கப்படும் குறுகிய கால ஆனால் செல்வாக்குமிக்க இயக்கத்திற்கு வழிவகுத்தது. இந்த இயக்கம் வாழ்ந்த காலத்தில், 'சபுஜா கபிதா'வுக்கு ஏழு கவிதைகள் எழுதினார். இவரது மற்ற முக்கியமான படைப்புகள் 'சுரிதியே லோடா', 'மோ கபிதா', 'இக்சியானிகா சத்யா' போன்றவை. 1930 களில் முற்போக்கு மார்க்சிஸ்ட் இயக்கம் ஒடியா இலக்கியத்தில் முழு வீச்சில் ஆதிக்கம் செலுத்தியது. சபுஜா இயக்கம் பின்னர் ஒடியாவில் பிரகதி யுகம் என்று அழைக்கப்படும் முற்போக்கு இயக்கத்திற்கு வழிவகுத்தது. பின்னர் காளிந்தி சரண பாணிகிரகி காந்திய சிந்தனையின் தாக்கத்தால் தனது புகழ்பெற்ற நாவலான *மாத்திரா மனிஷாவை* எழுதினார்.  
இவர் ஒரு காலத்தில், ஆங்கில இதழ்கள், *பஞ்ச பிரதீபா* மற்றும் *மயூர்பஞ்சா குரோனிக்கல்* ஆகியவற்றின் ஆசிரியராக இருந்தார்.
# காளிந்தி சரண் பாணிகிரகி

## குடும்பம்

இவரது மூத்த மகள் நந்தினி சத்பதி நீ பாணிகிரகி 1931 ஆம் ஆண்டில் பிறந்தார், பின்னர் இவர் ஒடிசாவின் முதலமைச்சரானார் .  
இவரது தம்பி பகபதி சரணா பாணிகிரஹி ஒடிசாவில் கம்யூனிஸ்ட் கட்சியின் நிறுவனர் ஆவார். இந்தியாவின் சுதந்திரத்திற்காக பகபதியின் பெரும் பங்களிப்பு வரலாற்றில் குறைவாகவே உள்ளது, ஏனெனில் அவர் சட்டவிரோதமாகச் செயல்பட்டதாகக் கூறப்பட்டு சிறையில் அடைக்கப்பட்டார் ஆங்கிலேயர்களால் மெல்லக் கொல்லும் நச்சு ஊட்டப்பட்டார். இவரது பேரன் ததகட சத்பதி ஒரு அரசியல்வாதி மற்றும் இந்திய நாடாளுமன்றத்திற்கு நான்கு முறை தேர்ந்தெடுக்கப்பட்ட செய்தித்தாள் உரிமையாளர் ஆவார். இவரது கொள்ளுப் பேரன் சுபர்னோ சத்பதி ஒரு பிரபலமான கட்டுரையாளரும் அரசியல் தலைவரும் மற்றும் விருது பெற்ற சமூக ஆர்வலரும் ஆவார்.
# காளிந்தி சரண் பாணிகிரகி

## விருதுகளும் கௌரவங்களும்

1971 ஆம் ஆண்டில் சாகித்ய அகாதமியின் பெல்லோஷிப் வழங்கி கௌரவிக்கப்பட்டார். அதே ஆண்டில், இந்திய அரசால் அவருக்கு பத்ம பூசண் விருது வழங்கப்பட்டது. 1976 ஆம் ஆண்டில், சம்பல்பூர் பல்கலைக்கழகம் அவருக்கு கௌரவ டி.லிட் பட்டத்தை வழங்கி பெருமைப்படுத்தியது.
# எலிபேன்டுலசு

***எலிபேன்டுலசு*** (*Elephantulus*) என்பது மேக்ரோஸ்செலிடிடே குடும்பத்தின் யானை மூஞ்சூறு பேரினமாகும். இது பின்வரும் சிற்றினங்களைக் கொண்டுள்ளது:  
- குட்டை மூக்கு யானை மூஞ்சூறு (*எ. பிராச்சிரிஞ்சசு*)
- கூம்பு யானை மூஞ்சூறு (*எ. எட்வர்டி* )
- சாம்பல் பாத யானை மூஞ்சூறு (*எ. புசுசிப்சு*)
- சாம்பால் யானை மூஞ்சூறு (*எ. பசுகசு*)
- புஷ்வெல்ட் யானை மூஞ்சூறு (*எ. இன்டுபி*)
- கிழக்கு பாறை யானை மூஞ்சூறு (*எ. மியூரசு*)
- கரூ பாறை யானை மூஞ்சூறு (*எ. பிலிக்காடசு*)
- மேற்கத்தியப் பாறை யானை மூஞ்சூறு (*எ. உரூபெசுட்ரிசு*)
# கோலோ (நடனம்)

கோலோ]]  
**கோலோ** (Serbian Cyrillic) ஐக்கிய நாடுகள் கல்வி, அறிவியல், பண்பாட்டு நிறுவனத்தின் உணர்ந்றிய முடியா கலாச்சார பாரம்பரியத்தின் பட்டியலில் இடம் பெற்றுள்ள தெற்கு சுலாவிக் வட்ட நடனம் ஆகும். இந்நடனம் போபொசுனியா மற்றும் எர்செகோவினா, குரோவோசியா மற்றும் செர்பியாவில் இந்தப் பெயரில் வழக்கத்தில் உள்ளது.
# கோலோ (நடனம்)

## வரலாறு

வில்கேசின் (1995) கூற்றுப்படி, கோலோ ஒரு இல்லிரியன் வம்சாவளியைக் கொண்டுள்ளது, ஏனெனில் இந்த நடனம் ரோமானிய சகாப்தத்தின் இறுதி நினைவுச்சின்னங்களில் சித்தரிக்கப்பட்ட நடனங்களை ஒத்திருக்கிறது.
# கோலோ (நடனம்)

## விளக்கம்

இந்த வகை வட்ட நடனம் பொதுவாக குறைந்தது மூன்று பேர் மற்றும் பல பன்னிரண்டு பேர் கொண்ட குழுக்களிடையே நிகழ்த்தப்படுகிறது. நடனக் கலைஞர்கள் ஒருவருக்கொருவர் கைகளை அல்லது ஒருவரின் இடுப்பைப் பிடித்துக் கொள்கிறார்கள். இவர்கள் ஒரு வட்டம், ஒற்றைச் சங்கிலி அல்லது பல இணை கோடுகளை உருவாக்குகின்றனர்.  
கோலோவுக்கு இடுப்புக்கு மேலே எந்த அசைவும் தேவையில்லை. அடிப்படைப் படிகளைக் கற்றுக்கொள்வது எளிது. அனுபவம் வாய்ந்த நடனக் கலைஞர்கள் ஒத்திசைந்த படிகள் போன்ற பல்வேறு அலங்கார கூறுகளைச் சேர்ப்பதன் மூலம் திறமையை வெளிப்படுத்துகிறார்கள். ஒவ்வொரு பிராந்தியத்திலும் குறைந்தது ஒரு தனிப்பட்ட கோலோ உள்ளது. இந்த வகை நடனத்தில் தேர்ச்சி பெறுவது கடினமானதாகும். அனுபவம் வாய்ந்த நடனக் கலைஞர்களால் கூட இவை அனைத்தையும் தேர்ச்சி பெற முடியாது.
கோலோ]]
திருமணங்கள், சமூக, கலாச்சார மற்றும் மத விழாக்களில் கோலோ நிகழ்த்தப்படுகிறது. சில நடனங்களில் ஆண்களும் பெண்களும் ஒன்றாக நடனமாட வேண்டும், மற்ற வகை நடனங்களில் ஆண்கள் அல்லது பெண்கள் மட்டுமே தேவை.
# கோலோ (நடனம்)

## விளக்கம்

### இசை

இந்நடனத்தின் போது இசைக்கப்படும் இசை பொதுவாக வேகமானது. இந்த செர்பிய கோலோ ஓபஸ் நடனத்தை அன்டோனின் டுவோராக் தனது *ஸ்லாவோனிக் நடனங்களில்* பயன்படுத்தினார் -
# கோலோ (நடனம்)

## பாரம்பரிய நடன உடை

பாரம்பரிய நடன உடைகள் பிராந்தியத்திற்கு பிராந்தியம் மாறுபடும். எல்லைப் பகுதிகளில் பெரும்பாலும் ஒன்றுக்கொன்று ஒத்ததாக இருக்கும்.  
சமூக விழாக்களில் பல்வேறு கோலோக்கள் நிகழ்த்தப்படுகின்றன. பெரும்பாலும் பாரம்பரிய ஆடையானது ஒவ்வொரு பிராந்தியத்திற்கும் தனித்துவமானதாக அணியப்படுகிறது. மிகவும் பொதுவான கோலோ *நரோட்னோ கோலோ* அல்லது *டிரமேஸ்* ஆகும்; துருத்தி இசையைத் தொடர்ந்து ஒரு நிலையான படி இவ்வகை நடனத்தில் காணப்படுகிறது.
# கோலோ (நடனம்)

## மற்ற வகை தெற்கு சுலாவிக் வட்ட நடனங்கள்

தெற்கு இசுலாவிக் நாடுகளில் மற்ற இடங்களில், ஹோரோ என்ற வகை நடனம் உள்ளது. பல்கேரியாவில் சோபோ என்ற வகை நடனமு் வடக்கு மாசிடோனியா மற்றும் மொண்டெனேகுரோவில் ஓரோ வகை நடனமும் காணப்படுகின்றன.  
- ஆர்மேனிய நடனம்
- அசீரிய நாட்டுப்புற நடனம்
- வட்ட நடனம்
- குரோஷிய நடனங்கள்
- டப்கே
- ஃபரோஸ் நடனம்
- கிரேக்க நடனங்கள்
- ஹோரா (நடனம்), கோலோவுக்குச் சமமானதாகும்
- கோர்வோட் ஒரு கிழக்கு ஐரோப்பிய வட்ட நடனம்
- குர்திஷ் நடனம்
- செர்பிய நடனங்கள்
- துருக்கிய நடனம்
# Module:Historical populations
else
if graphpos ~= '' then
local gwidth = tonumber(graphwidth) or (170 * cols)
local gheight= tonumber(graphheight) or 170
local gthumb =
(graphpos == 'r' or graphpos == * and *) or
(graphpos == 'l' or graphpos == * and *) or ''
graph = rendergraph(, data, gwidth, gheight, gthumb, graphtype)
end
return rendervertical(data, head, title, footnote, alignfn, class, style, width, shading, percol, cols, graphpos, graph)
end  
end  
return p
# காளிகா பிரசாத் பட்டாச்சார்யா

**காளிகா பிரசாத் பட்டாச்சார்யா** (11 செப்டம்பர் 1970 – 7 மார்ச்சு 2017) ஒரு இந்திய நாட்டுப்புற பாடகர் மற்றும் ஆராய்ச்சியாளர் ஆவார். அசாம் மாநிலத்தின் சில்ச்சார் பகுதியில் பிறந்து வளர்ந்தவர் ஆவார். ஜாதவ்பூர் பல்கலையில் ஒப்பிலக்கியம் குறித்த கல்வியைப் பயின்றார். இவரது உறவினரான ஆனந்த பட்டாச்சார்யா இசைத்துறையில் இவரது முன்னோடியோகத் திகழ்ந்தவர் ஆவார். 1999ம் ஆண்டில், கிழக்கு மற்றும் வடக்கு வங்காளத்தின் இசைப் பாரம்பரியத்தை மீ்ட்டெடுக்கும் டோஹர் குழுமத்தை நிறுவனர்களில் இவரும் ஒருவர் ஆவார். இவர், திரைப்படங்களுக்கும் இசையமைத்துள்ளார். புபான் மாஜி(2017) என்பது இவர் இசையமைத்த கடைசி திரைப்படமாகும். ஜீ வங்காள தொலைக்காட்சி பிரபல இசைநிகழ்ச்சியான சரி கம ப நிகழ்ச்சியில் இணைந்தார்.
# காளிகா பிரசாத் பட்டாச்சார்யா

## வாழ்க்கை மற்றும் பணிகள்

### ஆரம்பகால வாழ்க்கை

அசாமின் சில்சாரில் உள்ள பட்டாச்சார்யாவின் வீட்டில் இசை என்பது ஒரு உள்ளார்ந்த பகுதியாக இருந்தது. தாளம் மற்றும் இசைக்கு மத்தியில் வளர்ந்ததால்து, இளம் வயதிலேயே தபேலா வாசிக்கக் கற்றுக்கொள்வது என்பது இவருக்கு குழந்தை தனது முதல் அடியை எடுத்து வைப்பது போல இயல்பாக நடந்தது. தபேலா மீதான அவரது ஈர்ப்பு படிப்படியாக அவரை பல்வேறு இன தாளங்களை நோக்கித் தள்ளியது. தபேலா வாசிக்கக் கற்றுக்கொண்டபோது, குரல் இசையிலும் பயிற்சி பெற்றார். இசையின் மீதான இவரது தீவிர ஆர்வம் இறுதியில் இவரை வங்காள மற்றும் வடகிழக்கு இந்தியாவின் நாட்டுப்புற இசையின் பக்கம் சாய்த்தது. எனவே, பாரம்பரிய நாட்டுப்புறப் பாடல்களைத் தேடத் தொடங்கினார். 1995 இல், அவர் ஜாதவ்பூர் பல்கலைக்கழகத்தில் ஒப்பிலக்கியத் துறையில் சேர்ந்தார். 1998 ஆம் ஆண்டில், நாட்டுப்புற இசைக்கலைக்கான இந்திய அறக்கட்டளையின் ஆராய்ச்சி மானியம் பெற்று பெங்களூர் சென்றார்.
# காளிகா பிரசாத் பட்டாச்சார்யா

## வாழ்க்கை மற்றும் பணிகள்

### தோஹர் இசைக்குழு

பட்டாச்சார்யா 1999 ஆம் ஆண்டு தோஹர் என்ற நாட்டுப்புற இசைக்கலைஞர்களின் குழுவை உருவாக்கினார்.1999ம் ஆண்டில்,தன்னுடைய தனித்துவமான இயக்கத்தின் மூலம், பல கவனிக்கப்படாத நாட்டுப்புற பாடல்களை மக்களைச் சென்றடையும் வகையில் பிரபலமாக்கினார். தோஹர் குழுவின் இசை நிகழ்ச்சிகள் தனித்துவமானவையாக விளங்கின. இவர்களது இசைநிகழ்ச்சிகள் நகர மக்களின் கடைமை, ஆய்வு, பொழுதுபோக்கு ஆகியவற்றிலிருந்து பிரிக்க முடியாத உணர்வுபூர்வமானதாக மாறியது. தோஹர் இசைக்குழு ஒன்பது ஆல்பங்களை வெளியிட்டுள்ளது.
# காளிகா பிரசாத் பட்டாச்சார்யா

## வாழ்க்கை மற்றும் பணிகள்

### இசைப்பணி

பட்டாச்சார்யா ஹிந்தி மற்றும் பெங்காலி திரைப்படங்களில் சில பின்னணிப் பாடல்களைப் பாடியுள்ளார். அசோக் விஸ்வநாதன் இயக்கிய கும்ஷுதா என்ற ஹிந்தி திரைப்படத்தில் பாடல்கள் பாடியுள்ளார். 2007 ஆம் ஆண்டில், சுமன் முகோபாத்யாய் இயக்கிய பெங்காலி திரைப்படமான சதுரங்கா என்னும் திரைப்படத்தில் பாடியுள்ளார். 2008 ஆம் ஆண்டில், கவுதம் கோஸ் இயக்கிய இந்தியா-வங்கதேச கூட்டுத் திட்டமான மோனர் மனுஷ் என்ற பெங்காலி திரைப்படத்திற்காக இவர் பாடியுள்ளார். இது. ஃபகிர் லாலன் ஷாவின் வாழ்க்கை மற்றும் தத்துவத்தின் மீது சுனில் கங்கோபாத்யாய் எழுதிய நாவலை அடிப்படையாகக் கொண்ட திரைப்படம் வங்காளத் திரைப்படமாகும். 2012 ஆம் ஆண்டில், பட்டாச்சார்யா பல்வேறு ஆராய்ச்சி சார்ந்த கட்டுரைகளை எழுதினார், அவை பல்வேறு தேசிய மற்றும் சர்வதேச பத்திரிகைகள் மற்றும் செய்தித்தாள்களில் வெளியிடப்பட்டன. நந்திகர், கல்யாணி நாட்டிய சர்ச்சா மற்றும் திரிதியோ சூத்ரோ போன்ற புகழ்பெற்ற நாடகக் குழுக்களுக்கும் பட்டாச்சார்யா இசையமைத்துள்ளார்.  
பல பிரபலமான பெங்காலி மற்றும் ஹிந்தி திரைப்படங்களின் பின்னணி பாடகராய் இருந்ததைத் தவிர, சோவன் தரஃப்தார் இயக்கிய "செல்பி" போன்ற படங்களில் இசையமைப்பாளராகவும் பணியாற்றியுள்ளார்.
# காளிகா பிரசாத் பட்டாச்சார்யா

## விருதுகள்

- 2013 இல் மேற்கு வங்காள அரசாங்கத்திடமிருந்து "சங்கீத் சம்மான் விருதை" பெற்றார்.
- 2013 இல் குவஹாத்தியில் உள்ள பைடிக்ராம் குழுமத்திடமிருந்து வடகிழக்கு கலாச்சாரத் தூதுவர் விருதைப் பெற்றார்.
# காளிகா பிரசாத் பட்டாச்சார்யா

## இறப்பு

ஹூக்ளி மாவட்டத்தில் உள்ள குராப் கிராமத்திற்கு அருகே 46 வயதில் 7 மார்ச் 2017 அன்று நடந்த சாலை விபத்தில் பட்டாச்சார்யா மரணமடைந்தார்.
# உலகக் கலை நாள்

**உலகக் கலை நாள்** (*World Art Day*) என்பது நுண்கலைகளின் ஒரு பன்னாட்டுக் கொண்டாட்ட நாள் ஆகும், இது பன்னாட்டுக் கலைச் சங்கத்தால் (IAA) உலகம் முழுவதும் ஆக்கபூர்வமான கலைச் செயல்பாடு குறித்த விழிப்புணர்வை மேம்படுத்துவதற்காக அறிவிக்கப்பட்டது.  
மெக்சிக்கோவில் குவாதலகாராவில் அமைந்துள்ள பன்னாட்டுக் கலைச் சங்கத்தின் 17வது பொதுச் சபையில் ஏப்ரல் 15-ஆம் நாளை உலகக் கலை நாளாக அறிவிக்கும் முன்மொழிவு முன்வைக்கப்பட்டது, முதல் கொண்டாட்டம் 2012 இல் நடைபெற்றது. இந்த முன்மொழிவிற்கு துருக்கிய ஓவியர் பெத்ரி பாய்க்காம் புரவலராக இருந்தார். இம்முன்மொழிவு பொதுச் சபையால் ஒருமனதாக ஏற்றுக்கொள்ளப்பட்டது.  
லியொனார்டோ டா வின்சியின் பிறந்தநாளை முன்னிட்டு இந்நிகழ்விற்கான நாள் முடிவு செய்யப்பட்டது. உலக அமைதி, கருத்துச் சுதந்திரம், சகிப்புத்தன்மை, சகோதரத்துவம், பல்லினப்பண்பாடு மற்றும் கலையின் முக்கியத்துவத்தின் சின்னமாக டாவின்சி தேர்ந்தெடுக்கப்பட்டார்.  
2012 ஏப்ரல் 15 அன்று நடந்த முதல் உலகக் கலை நாள், அனைத்து கலைச் சங்கத் தேசியக் குழுக்களாலும், பிரான்சு, சுவீடன், சிலோவாக்கியா, தென்னாப்பிரிக்கா, சைப்பிரசு, வெனிசுவேலா உட்பட்ட உலக நாடுகளின் 150 கலைஞர்களாலும் ஆதரிக்கப்பட்டது.
# இந்தியாவிற்கான எதிரி சொத்துகளின் பாதுகாவலர்

**இந்தியாவிற்கான எதிரி சொத்துகளின் பாதுகாவலர்** (Custodian for Enemy Property for India), 1968 எதிரி சொத்து பாதுகாப்புச் சட்டத்தின் கீழ் பாகிஸ்தான், சீனா போன்ற நாடுகளில் குடிபெயர்ந்த எதிரி நாட்டவர்களின் இந்தியாவில் உள்ள சொத்துக்களைக் கையகப்படுத்தவும், அதனைப் பாதுகாத்து பராமரிக்கவும் மற்றும் ஏலத்தில் விற்பனை செய்யவும் இந்திய அரசின் உள்துறை அமைச்சகத்தால் அதிகாரம் பெற்ற நபராவர். இந்திய அரசின் இணைச் செயலாளர் தகுதியில் உள்ள அதிகாரி இதன் பாதுகாவலராக நியமிக்கப்படுகிறார். எதிரி சொத்துக்கள் பாதுகாவலரின் தலைமை அலுவலகம் புது தில்லியில் உள்ளது. இதன் கிளை அலுவலகங்கள் மும்பை, கொல்கத்தா, லக்னோ நகரங்களில் உள்ளது.
# இந்தியாவிற்கான எதிரி சொத்துகளின் பாதுகாவலர்

## கட்டணம்

கைப்பற்றப்பட்ட எதிரி சொத்துக்களின் மதிப்பில் 2% கட்டணமாக இதனை பாதுகாக்கும் அலுவலகம் வசூலிக்கும். இந்தக் கட்டணம் எதிரி சொத்துக்களின் வாடகை மற்றும் வட்டி மூலம் கிடைக்கும் வருவாயிலிருந்து ஈடுசெய்யப்படும்.
# இந்தியாவிற்கான எதிரி சொத்துகளின் பாதுகாவலர்

## எதிரி சொத்துக்களை விற்பனை செய்தல்

டிசம்பர் 2017ஆம் ஆண்டில் 1968 ஆண்டின் எதிரி சொத்து பாதுகாப்பு சட்டத்தில் திருத்தம் செய்யப்பட்டது. 12,611 எதிரி சொத்துக்கள் அடையாளம் கண்டறியப்பட்டது. இவைகளின் மதிப்பு ரூபாய் 1 இலட்சம் கோடி ஆகும். தற்பொது எதிரி சொத்து விற்பனைக்கான நடைமுறைகள் மாவட்ட நீதிபதிகள் மற்றும் துணை ஆணையர்களின் உதவியுடன் தொடங்கவுள்ளது. ரூபாய் ஒரு கோடிக்கும் குறைவான மதிப்புள்ள சொத்துக்களில் குடியிருப்பாளருக்கு விற்பனை செய்ய முன்னுரிமை வழங்கப்படும். மறுக்கும் பட்சத்தில் எதிரி சொத்துகளை கையகப்படுத்த நடவடிக்கை எடுக்கப்படும்.  
அதேசமயம் எதிரி சொத்துகளின் மதிப்பு ரூபாய் 1 கோடியிலிருந்து 100 கோடிக்கும் குறைவாக இருக்கும் பட்சத்தில் பாதுகாக்கும் அலுவலர் அவற்றை மின்னணு ஏல (இ-ஏலம்) முறையில் விற்பனை செய்யலாம்.  
எதிரி சொத்துக்களான பங்குகள், தங்கம் உள்ளிட்ட அசையாச் சொத்துகளை விற்பனை செய்ததன் மூலம் இந்திய அரசுக்கு ரூபாய் 3,400 கோடிக்கு மேல் வருவாய் கிடைத்துள்ளது.  
இந்தியாவிற்கான எதிரி சொத்துகளின் பாதுகாப்ப் அலுவகம் கண்டறிந்துள்ள 12,611 எதிரி சொத்துகளில் 12,485 சொத்துகள் பாகிஸ்தானியர்களுக்கு சொந்தமானவை. எஞ்சிய 126 சொத்துகள் மட்டுமே சீனாவில் குடியுரிமை பெற்றவர்களை சார்ந்தவை. தமிழ்நாட்டில் 67 எதிரி சொத்துகளும், கேரளாவில் 71 சொத்துகளும், கர்நாடகாவில் 24 எதிரி சொத்துகளும் உள்ளது. அதிகபட்சமாக மேற்கு வங்கத்தில் 4,088 எதிரி சொத்துகள் இருப்பது கண்டறியப்பட்டுள்ளது.
# இந்தியாவிற்கான எதிரி சொத்துகளின் பாதுகாவலர்

## எதிரி சொத்துக்கள் ஏலம்

இந்திய அரசின் வசம் உள்ள எதிரி சொத்துக்களை எதிரி சொத்துகளின் பாதுகாவலர் மூலம் ஏலம் விடுவதற்கான நடவடிக்கை துவக்கப்பட்டுள்ளது மத்திய உள்துறை இணை அமைச்சர் அஜய் மிஸ்ரா தெனி 25 சூலை 2023 அன்று மக்களவையில் அறிவித்தார்.
# இந்தியாவிற்கான எதிரி சொத்துகளின் பாதுகாவலர்

## இதனையும் காண்க

- 1968 எதிரி சொத்து பாதுகாப்பச் சட்டம்
# அயோத்தியா பிரசாத் உபாத்தியாயா

**அயோத்தியா சிங் உபாத்தியாயா** *ஹரி அவத்*, (15 ஏப்ரல் 1865 - 16 மார்ச் 1947) என்பவர் ஓர் இந்தி எழுத்தாளர் ஆவார். இந்தி சாகித்ய சம்மேளனத்தின் தலைவராக இருந்த இவருக்கு வித்யாவசஸ்பதி என்ற பட்டம் வழங்கப்பட்டது.
# அயோத்தியா பிரசாத் உபாத்தியாயா

## வாழ்க்கை

இவர் உத்தரப் பிரதேசத்திலுள்ள ஆசம்கர் என்னும் ஊரில் பிறந்தார். பள்ளிப்படிப்பு முடிந்தபின் இவர் சொந்த ஊரிலேயே பள்ளி ஆசிரியரானார். அப்போது இவருக்குச் சூமர்சிங் என்ற சாதுவிடம் தொடர்பு ஏற்பட்டது. இதனால் இவருக்கு இந்தி இலக்கியத்தில் ஆர்வம் பிறந்தது. ஆங்கிலத்திலிருந்தும் உருதுவிலிருந்தும் இவர் பல நூல்களை மொழிபெயர்த்தார். பின்னர்ச் சட்டக்கல்வி பெற்று நீதிபதியாக வேலை பார்த்தார். வேலையிலிருந்து ஓய்வு பெற்றபின் இவர் 1923 இல் காசிப் பல்கலைக் கழகத்தில் இந்திப் பேராசிரியரானார். 1941 வரை அங்கு இந்தித் துறையில் பணிபுரிந்தார். சமூகச் சீர்திருத்தத்திலும் இவர் ஆர்வங் கொண்டிருந்தார். உருது, பாரசீகம், வடமொழி ஆகிய மூன்றிலும் இவர் புலமை பெற்றிருந்தார். ஆசிரியர் பணியிலிருந்து விடுபட்ட பிறகு 'ஹரி ஔத் ஜி' கிராமத்தில் இலக்கிய சேவையில் ஈடுபட்டார். இவரது இலக்கிய சேவை அவருக்கு கணிசமான புகழைப் பெற்றுத் தந்தது. அவர் 1947 இல் அசம்கரில் இறந்தார்.
# அயோத்தியா பிரசாத் உபாத்தியாயா

## இலக்கியப் பணிகள்

- ஹிந்தி பாஷா அவுர் உஸ்கே சாஹித்ய கா விகாஸ்
- கரம் வீர்
- ஏக் பூண்ட்
- பூல் அவுர் காந்தா
- வைதேஹி வனவாஸ்
- பிரியா பிரவாஸ்
- பாரிஜாதம்
- கல்ப்லதா
- முட்டாள் பாட்டே
- ஏக் டிங்கா
# முந்திரிக்காடு

**முந்திரிக்காடு** (ஆங்கிலத்தில்:Munthirikkaadu) என்பது ஏப்ரல் 07, 2023 அன்று வெளியானத் தமிழ் மொழி வரலாற்று நாடகக் குற்றவியல் திரைப்படம் ஆகும். இத்திரைப்படத்தை மு. களஞ்சியம் எழுதி இயக்கியுள்ளார். ஆதி திரைக்களம் நிறுவனம் தயாரித்துள்ளது. இத்திரைப்படத்தில் சீமான் மற்றும் புகழ் மகேந்திரன் சுபப்பிரியா மற்றும் செயராவ் ஆகியோர் முதன்மைக் கதாபாத்திரத்தில் நடித்துள்ளனர் . சீமான் காவல்துறை அதிகாரி வேடத்தில் நடித்தார். இப்படத்திர்க்கு ஏ. கே. பிரியன் இசையமைத்து, ஜி. ஏ. சிவசுந்தர் ஒளிப்பதிவு செய்துள்ளார். இத்திரைப்படம் எழுத்தாளர் இமையத்தின் **பெத்தவன்** என்கிற புதினத்தை மையமாக வைத்து உருவாக்கப்பட்டுள்ளது.
# முந்திரிக்காடு

## நடிகர்கள்

- சீமான்—காவல் ஆய்வாளர் அன்பரசன்
- புகழ் மகேந்திரன்—செல்லா
- சுபப்பிரியா மலர்—தெய்வம்
- சி. கச். செயராவ்—முருகன்
- கலை சேகரன்
- பாலமேடு பார்த்திபன்
- சக்திவேல்
# முந்திரிக்காடு

## ஒலிப்பதிவு

இத்திரைப்படத்திற்க்கு இசையமைப்பாளரான ஏ. கே. பிரியன் இசை அமைத்துள்ளார். இத்திரைப்பட இசை உரிமையத்தை சரிகம தமிழ் என்னும் நிறுவனம் வாங்கியது .
# கும்மாடி குதூகாலம்மா

**கும்மாடி குதூகாலம்மா** (ஆங்கிலம்: Gummadi Kuthuhalamma**;** ; 1 சூன் 1949 - 15 பிப்ரவரி 2023) என்பவர் இந்திய அரசியல்வாதியும் ஆந்திரப்பிரதேச மேனாள் சட்டமன்ற உறுப்பினரும் ஆவார். இவர் இந்தியத் தேசிய காங்கிரசு கட்சியிலும் பின்னர் தெலுங்கு தேசம் கட்சியின் உறுப்பினராகவும் இருந்தார். குதூகாலம்மா 1985 முதல் 2014 வரை ஆந்திரப் பிரதேச சட்டமன்றத்தில் சட்டமன்ற உறுப்பினராக வேபாஞ்சேரி தொகுதியிலிருந்து 1985 முதல் 2009 வரையிலும் கங்காதர நெல்லூர் சட்டமன்றத் தொகுதியில் 2009 முதல் 2014 வரையிலும் பணியாற்றினார்.  
குதூகாலம்மா 15 பிப்ரவரி 2023 அன்று தனது 73ஆவது வயதில் திருப்பதியில் இறந்தார்.
# இலண்டன்-கொல்கத்தா பேருந்து போக்குவரத்து

**லண்டன்-கொல்கத்தா பேருந்துப் போக்குவரத்து** (London–Calcutta bus service), ஐக்கிய ராஜியத்தின் தலைநகரான லண்டன் மாநகரத்தையும், இந்தியாவின் கொல்கத்தா நகரத்தையும் இணைக்கும், உலகின் நீண்ட பேருந்து வழித்தடமாக கருதப்படுகிறது. 1957இல் துவங்கப்பட்ட இந்த பேருந்து வழித்தடம், இந்தியாவின் கொல்கத்தா நகரத்தில் துவங்கி, வடமேற்கு இந்தியா, பெல்ஜியம், யுகேஸ்லேவியா வழியாக லண்டன் நகரத்தை 50 நாட்களில் அடைகிறது. இவ்வழித்தடம் 10,000 மைல்கள் (16,100 கிலோ மீட்டர்) நீளம் கொண்டது. 1976ஆம் ஆண்டு வரை இவ்வழித்தடத்தில் பேருந்துகள் இயங்கியது. 1957 இல் ஒரு வழி பயணத்திற்கான பேருந்து செலவு £85 ஆகவும், 1973 இல் £145 ஆகவும் இருந்தது. இந்தத் தொகையில் உணவு, பயணம் மற்றும் தங்குமிடம் ஆகியவை அடங்கும். இதன் முதல் பயணம் இலண்டனில் 15 ஏப்ரல் 1957 அன்று தொடங்கி, 5 சூன் 1957 அன்று கொல்கத்தாவில் 50 நாட்களில் முடிந்தது. ப்யணத்தின் போது பேருந்து பயணித்த நாடுகள்: இங்கிலாந்திலிருந்து பெல்ஜியம், மேற்கு ஜெர்மனி, ஆஸ்திரியா, யூகோஸ்லாவியா, பல்கேரியா, துருக்கி, ஈரான், ஆப்கானிஸ்தான், பாகிஸ்தான் மற்றும் இந்தியா வழியாக புது தில்லி, ஆக்ரா, அலகாபாத் மற்றும் வாரணாசி வழியாக கொல்கத்தாவை அடைந்தது.
# இலண்டன்-கொல்கத்தா பேருந்து போக்குவரத்து

## பிற்கால வரலாறு

சில ஆண்டுகளுக்குப் பிறகு பேருந்து விபத்துக்குள்ளாகி பயன்படுத்த முடியாத நிலை ஏற்பட்டது. பின்னர் ஆல்பர்ட் டூர்ஸ் எனும் சுற்றுலா நிறுவனம் அக்டோபர் 8, 1968 அன்று சிட்னியில் இருந்து இந்தியா வழியாக இலண்டனுக்கு பேருந்துப் பயணம் தொடங்கியது. பேருந்து இலண்டனை அடைய சுமார் 132 நாட்கள் ஆனது. மேலும் இது லண்டன்-கல்கத்தா-லண்டன் மற்றும் லண்டன்-கல்கத்தா-சிட்னி வழித்தடங்களில் இயக்கப்பட்டது.  
ஈரான் வழியாக இந்தியா வந்த பேருந்து பின்னர் பர்மா, தாய்லாந்து மற்றும் மலேசியா வழியாக சிங்கப்பூர் சென்றது. சிங்கப்பூரில் இருந்து, பேருந்து ஆஸ்திரேலியாவில் உள்ள பெர்த்துக்கு கப்பல் மூலம் கொண்டு செல்லப்பட்டு, அங்கிருந்து சாலை வழியாக சிட்னிக்கு பயணித்தது. The charge for this service from London to Calcutta was £145. The service had all the modern facilities as before. The bus service was discontinued in 1976 due to the problems in Iran and the escalation of tensions between Pakistan and India. இலண்டனிலிருந்து கல்கத்தாவிற்கு இந்த சேவைக்கான கட்டணம் £145 ஆகும். சேவையில் முன்பு போலவே அனைத்து நவீன வசதிகளும் இருந்தன. 1976 இல் ஈரானில் ஏற்பட்ட உள் நாட்டுப் போர் காரணமாகவும் மற்றும் பாகிஸ்தானுக்கும் இந்தியாவிற்கும் இடையே பதற்றம் அதிகரித்ததன் காரணமாகவும் பேருந்து சேவை நிறுத்தப்பட்டது.
# பங்காரு உஷா ராணி

**பங்காரு உஷா ராணி** (*Bangaru Usha Rani*) இந்தியாவின் ஆந்திரப் பிரதேசத்தின் மேனாள் சட்டமன்ற உறுப்பினர் ஆவார். இவர் இந்தியத் தேசிய காங்கிரசு கட்சியைப் பிரதிநிதித்துவப்படுத்துகிறார். இவர் 16 மே 2009 அன்று பிரஜா ராச்யத்தின் தலைவர் கொனிடெல்லா சிரஞ்சீவியை தோற்கடித்து பாலகொல்லு சட்டமன்றத் தொகுதியிலிருந்து ஆந்திரப் பிரதேச சட்டமன்றத்திற்கு உறுப்பினராகத் தேர்ந்தெடுக்கப்பட்டார்.
# பங்காரு உஷா ராணி

## அரசியல் வாழ்க்கை

பாலகொல்லு நகராட்சித் தலைவராக இருந்தார். இவர் 2009-2014 காலத்திற்கு இந்தியத் தேசிய காங்கிரசு கட்சியின் ஆந்திரப் பிரதேச சட்டமன்ற உறுப்பினராக இருந்தார். உஷா ராணி ஆர்ய வைசிய சமூகத்தைச் சேர்ந்தவர்.
# பங்காரு உஷா ராணி

## மேலும் பார்க்கவும்

- பாலகொல்லு சட்டமன்றத் தொகுதி
# பாலிங் மக்களவைத் தொகுதி

**பாலிங் மக்களவைத் தொகுதி** (மலாய்: *Kawasan Persekutuan Baling*; ஆங்கிலம்: *Baling Federal Constituency*; சீனம்: 加油联邦选区) என்பது மலேசியா, கெடா மாநிலத்தில், பாலிங் மாவட்டத்தில் (*Baling District*) உள்ள ஒரு மக்களவைத் தொகுதி (**P016**) ஆகும்.  
பாலிங் தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (*Federal Gazette issued on 31 October 2022*), பாலிங் தொகுதி 50 தேர்தல் வட்டாரங்களாக (*Polling Districts*) பிரிக்கப்பட்டு உள்ளது.
# பாலிங் மக்களவைத் தொகுதி

## பொது

### பாலிங் நகரம்

பாலிங் (*Baling*) நகரம், மலேசியா, கெடா, பாலிங் மாவட்டத்தில் உள்ள ஒரு நகரம். தாய்லாந்து நாட்டின் தெற்கே இருக்கும் பெத்தோங் நகருக்கு மிக அருகில் இந்தப் பாலிங் நகரம் அமைந்து உள்ளது. சுங்கை பட்டாணி நகரில் இருந்து 56 கி.மீ. வடக்கே உள்ளது.  
கெடா மாநிலத்தில் 12 மாவட்டங்கள் உள்ளன. அந்த மாவட்டங்களில் ஒரு மாவட்டத்தின் பெயர் பாலிங் மாவட்டம். அந்த மாவட்டத்தில் தான் பாலிங் நகரம் அமைந்து உள்ளது.
# பாலிங் மக்களவைத் தொகுதி

## பொது

### பாலிங் மாவட்டம்

கெடா மாநிலத் தலைநகரமான அலோர் ஸ்டார் நகரில் இருந்து ஏறக்குறைய 110 கி.மீ தொலைவில் இந்த மாவட்டம் அமைந்து உள்ளது. இந்த மாவட்டத்திற்குத் தெற்கே பேராக் மாநிலம்; வடக்கே தாய்லாந்து நாட்டின் பெத்தோங் நகரம் உள்ளன.  
மலேசிய வரலாற்றில் சிறப்பு பெற்ற நகரங்களில் பாலிங் நகரமும் ஒன்றாகும். 1948-ஆம் ஆண்டில் இருந்து 1960-ஆம் ஆண்டு வரை, மலாயா பொதுவுடைமைப் போராளிகளுக்கு எதிராகப் பாலிங் மாவட்டத்தில் அவசரகாலப் பிரகடனம் செய்யப் பட்டது.  
மலாயா வரலாற்றில் புகழ்பெற்ற பாலிங் பேச்சு இங்குதான் நடைபெற்றது. மலாயா பொதுவுடைமை கட்சிக்கும் மலாயா அரசாங்கத்திற்கும் இடையே அந்தப் பேச்சுவார்த்தை நடந்தது.
# பாலிங் மக்களவைத் தொகுதி

## பாலிங் பேச்சு

பாலிங் பேச்சு அல்லது பாலிங் பேச்சுவார்த்தை (மலாய்: *Rundingan Damai Baling*; ஆங்கிலம்: *Baling Talks*) எனும் பேச்சுவார்த்தை பாலிங் நகரத்தில், 1955 டிசம்பர் மாதம் 28 - 29-ஆம் தேதிகளில், மலாயா பொதுவுடைமை கட்சிக்கும் (*Communist Party of Malaya* - **CPM**); மலாயா அரசாங்கத்திற்கும் இடையே நடந்த அமைதிப் பேச்சு வார்த்தையாகும். பாலிங் அரசாங்க ஆங்கிலப் பள்ளியில் (*Government English School*) நடைபெற்றது.  
மலாயா அவசரகால நிலைமையைத் தீர்க்கும் முயற்சியாக இந்தப் பேச்சுவார்த்தை நடைபெற்றது. இந்தப் பேச்சுவார்த்தையில் மலாயா அரசாங்கத்தைப் பிரதிநிதித்து துங்கு அப்துல் ரகுமான் (*Tunku Abdul Rahman*), டத்தோ சர் டான் செங் லோக் (*Dato Sir Tan Cheng Lock*), சிங்கப்பூர் முதலமைச்சர் டேவிட் மார்சல் (*David Marshall*) ஆகியோர் கலந்து கொண்டனர்.
# பாலிங் மக்களவைத் தொகுதி

## பாலிங் பேச்சு

### பாலிங் நாடாளுமன்றத் தொகுதி

| பாலிங் தொகுதி நாடாளுமன்ற உறுப்பினர்கள் |  |  |  |
| --- | --- | --- | --- |
| colspan=4'மலாயா கூட்டரசு நாடாளுமன்றம்''' |  |  |  |
| 1-ஆவது | 1959–1963 | அருன் அப்துல்லா
(*Harun Abdullah*) |  |
| colspan=4'மலேசிய நாடாளுமன்றம்''' |  |  |  |
| 1-ஆவது | 1963–1964 | அருன் அப்துல்லா
(*Harun Abdullah*) |  |
| 2-ஆவது | 1964–1969 |  |  |
| 1969–1971 | colspan=2 align= நாடாளுமன்றம் ஒத்திவைப்பு |  |  |
| 3-ஆவது | 1971–1973 | சாபி அப்துல்லா
(*Shafie Abdullah*) |  |
| 1973–1974 |  |  |  |
| 4-ஆவது | 1974–1978 |  |  |
| 5-ஆவது | 1978–1982 | மொகட் நக்காய் அகமத் மொகட்.
(*Mohd. Nakhaie Ahmad Mohd.*) |  |
| 6-ஆவது | 1982–1986 | செரோஜி அரோன்
(*Seroji Haron*) |  |
| 7-ஆவது | 1986–1990 | ராஜா அரிபின் ராஜா சுலைமான்
(*Raja Ariffin Raja Sulaiman*) |  |
| 8-ஆவது | 1990–1995 |  |  |
| 9-ஆவது | 1995–1999 |  |  |
| 10-ஆவது | 1999–2004 | தைப் அசாமுடன் முகமட் தாயிப்
(*Taib Azamudden Md Taib*) |  |
| 11-ஆவது | 2004–2008 | மசித்தா இப்ராகிம்
(*Mashitah Ibrahim*) |  |
| 12-ஆவது | 2008–2013 | தைப் அசாமுடன் முகமட் தாயிப்
(*Taib Azamudden Md Taib*) |  |
| 13-ஆவது | 2013–2018 | அப்துல் அசீஸ் அப்துல் ரகீம்
(*Abdul Azeez Abdul Rahim*) |  |
| 14-ஆவது | 2018–2022 |  |  |
| 15-ஆவது | 2022–present | அசன் சாத்
(*Hassan Saad*) | } |
# பாலிங் மக்களவைத் தொகுதி

## பாலிங் தேர்தல் முடிவுகள்

**மலேசியப் பொதுத் தேர்தல் 2022**  
| பொது | வாக்குகள் | % |
| --- | --- | --- |
| பதிவு பெற்ற வாக்காளர்கள் | **132,099** | - |
| வாக்களித்தவர்கள் | **110,353** | **82.75%** |
| செல்லுபடி வாக்குகள் | **109,064** | **100.00%** |
| செல்லாத வாக்குகள் | **1,289** | - |
| பெரும்பான்மை | **29,137** | **26.71%** |
| வெற்றி பெற்ற கட்சி | **பெரிக்காத்தான் நேசனல்** | } |
# பாலிங் மக்களவைத் தொகுதி

## பாலிங் வேட்பாளர் விவரங்கள்

**மலேசியப் பொதுத் தேர்தல் 2022**  
| வேட்பாளர் | கட்சி | பெற்ற வாக்குகள் | (%) |  |  |
| --- | --- | --- | --- | --- | --- |
| rowspan=1 | அசன் சாத்
(*Hassan Saad*) | **பெரிக்காத்தான்** | **64,493** | **59.13%** |  |
| rowspan=1 | அப்துல் அசீஸ் அப்துல் ரகீம்
(*Abdul Azeez Abdul Rahim*) | **பாரிசான்** | **35,356** | **32.42%** |  |
| rowspan=1 | சொகாரி அப்துல்லா
(*Johari Abdullah*) | **பாரிசான்** | **8,636** | **7.92%** |  |
| rowspan=1 | பசீர் அப்துல் ரகுமான்
(*Bashir Abdul Rahman*) | **உள்நாட்டு போராளிகள் கட்சி** | **579** | **0.53%** | } |
# பி. ஜெயதேவி

**பி. ஜெயதேவி** (*P. Jayadevi*, (இறப்பு 4 அக்டோபர் 2023)) என்பவர் இந்தியத் திரைப்பட இயக்குநர், தயாரிப்பாளர் மற்றும் திரைக்கதை எழுத்தாளர் ஆவார். இவர் தமிழ்த் திரைப்படங்களில் பணிபுரிந்துள்ளார். தமிழ்த் திரையுலகின் முதல் பெண் இயக்குநர்களில் ஒருவராகக் கருதப்படும் ஜெயதேவி, 1980கள் மற்றும் 1990களில் முக்கியமாக பணிபுரிந்துள்ளார்.
# பி. ஜெயதேவி

## பணி

நாடகக் கலைஞராகத் தனது வாழ்க்கையைத் தொடங்கிய ஜெயதேவி 20 வயதில் படங்களில் நடிக்கத் தொடங்கினார். ஆரம்பத்தில் இயக்குநராக வேண்டும் என்ற லட்சியத்தை வளர்த்தார். இவர் 20க்கும் மேற்பட்ட படங்களில் நடித்துள்ளார். தயாரிப்பாளராக பணிபுரிந்து 15 படங்களுக்கு மேல் தயாரித்துள்ளார். மேலும் பி. சி. ஸ்ரீராம் மற்றும் வேலு பிரபாகரன் போன்ற தொழில்நுட்ப வல்லுநர்களைத் தனது முயற்சிகள் மூலம் அறிமுகப்படுத்தினார்.  
ஜெயதேவி முதலில் நலம் நலமறிய ஆவல் (1984) திரைப்படத்தில் இயக்குநராகப் பணிபுரிந்தார். பின்னர் 1980கள் மற்றும் 1990கள் முழுவதும் அதிக திரைப்படங்களை இயக்கினார். இவர் 2001-ல் *பவர் ஆப் உமன்* (2005) திரைப்படத்தை உருவாக்கத் தொடங்கினார். ஆனால் தயாரிப்பு சிக்கலைத் தொடர்ந்து படம் தாமதமாக வெளியிடப்பட்டது. இத்திரைப்படத்தில் ஹரிஹரன் மற்றும் குஷ்பூ ஆகியோர் முக்கிய வேடங்களில் நடித்தனர். *ஆல்இந்தியன்சைட்டின்* ஒரு விமர்சகர் படத்தை "சராசரிக்கும் குறைவானது" என்று விமர்சனம் செய்தார். "ஜெயதேவியின் கதை ஆரம்பத்தில் வலுவானது" என்று குறிப்பிட்டார். ஆனால் "கடைசி சில காட்சிகள் மன்னிக்க முடியாத அளவுக்கு மெதுவாகவும் செயற்கையாகவும் இருந்தன" எனத் தெரிவித்திருந்தார்.  
2010ஆம் ஆண்டில், ஜெயதேவி *ஆனந்த லீலை*, போலி தெய்வங்கள் மற்றும் அவர்களின் பெண் பக்தர்களைப் பற்றிய ஒரு திரைப்படத்தின் பணிகளைத் செய்யத் தொடங்கினார். அவர் முக்கிய வேடங்களில் நடிக்க குஷ்பூ மற்றும் சுஹாசினியை அணுகினார், ஆனால் அந்த திட்டம் தயாரிப்பாக உருவாகவில்லை. 2018 இல் ஒரு திரைப்படத்தை இயக்கும் தனது விருப்பத்தை அவர் அறிவித்தார்
# பி. ஜெயதேவி

## தனிப்பட்ட வாழ்க்கை

ஜெயதேவி முன்பு திரைப்பட இயக்குநர் வேலு பிரபாகரனை திருமணம் செய்து கொண்டார். இவர் 4 அக்டோபர் 2023 அன்று தன் 65 ஆவது வயதில் இறந்தார்.
# பி. ஜெயதேவி

## படங்கள்

| எழுத்தாளர் | இயக்குநர் | நடிகர் |
| --- | --- | --- |
| 1976 | *இதய மலர்* |  |
| 1977 | *சாய்ந்ததம்மா சாய்ந்தாடு* |  |
| 1978 | *வாழ நினைத்தால் வாழலாம்* |  |
| 1980 | *மாற்றவை நேரில்* |  |
| 1984 | *நலம் நலமறிய ஆவல்* |  |
| 1985 | *விலாங்குமீன்* |  |
| 1987 | *விலங்கு* |  |
| 1987 | *பாசம் ஒரு வேஷம்* |  |
| 1989 | *சரியான ஜோடி* |  |
| 2000 | *புரட்சிக்காரன்* |  |
| 2005 | *பவர் ஆப் உமன்* | } |
# பன்சூரி

**பன்சூரி** என்பது இந்திய துணைக்கண்டத்தில் இருந்து உருவான ஒரு பழங்கால பக்கவாட்டு புல்லாங்குழல் ஆகும். இது இந்துஸ்தானி செவ்வியல் இசையில் பயன்படுத்தப்படும் மூங்கில் அல்லது உலோகத்தினால் தயாரிக்கப்படும் காற்று இசைக்கருவி ஆகும். *இருக்கு வேதம்* மற்றும் இந்து மதத்தின் பிற வேத நூல்களில் இது *நாடி* மற்றும் *துனவா* என்று குறிப்பிடப்படுகிறது. சமசுகிருத நூலான *நாட்டிய சாஸ்திரத்தில்* இக்கருவியியின் முக்கியத்துவம் மற்றும் செயல்பாடு விவாதிக்கப்பட்டுள்ளது.  
*பன்சூரி* பாரம்பரியமாக ஒரு மூங்கில் வெற்றுத் தண்டினைக் கொண்டு ஆறு அல்லது ஏழு விரல் துளைகள் கொண்டதாகத் தயாரிக்கப்படுகிறது. சில நவீன வடிவமைப்புகள் தந்தம், கண்ணாடியிழை மற்றும் பல்வேறு உலோகங்களில் வருகின்றன. ஆறு துளை கருவி இரண்டரை எண்ம இசையை உள்ளடக்கியது. *பன்சூரி* பொதுவாக 30 சென்டிமீட்டர்கள் (12 அங்குலம்) மற்றும்சென்டிமீட்டர்கள் (30 அங்குலம்) மற்றும் மனித கட்டைவிரலின் தடிமன் அளவில் தயாரிக்கப்படுகிறது. ஒரு முனை மூடப்பட்டுள்ளது, மற்றும் மூடிய முனையிலிருந்து சில சென்டிமீட்டர்கள் அதன் ஊதுகுழலாகும். நீளமான *பன்சூரிகள்* ஆழமான தொனி மற்றும் குறைந்த சுருதிகளைக் கொண்டுள்ளன. பாரம்பரிய வடிவமைப்பில் இயந்திர விசைகள் பயன்படுத்தப்படவில்லை, மேலும் இசைக்கலைஞர் அவர்கள் விரும்பும் ,இசைக்குறிப்புகளை பல்வேறு விரல் துளைகளை மூடி மற்றும் வெளிப்படுத்துவதன் மூலம் உருவாக்கு்வார்.  
*பன்சூரி* போன்ற புல்லாங்குழல் பண்டைய பௌத்த, இந்து மற்றும் ஜெயின் கோவில் ஓவியங்கள் மற்றும் புல்லாங்குழல்களில் சித்தரிக்கப்பட்டுள்ளது, மேலும் இது இந்துக் கடவுளான கிருட்டிணரின் உருவப்படத்தில் பொதுவாக காணப்படும். இது கிருட்டிணன் மற்றும் இராதையின் காதல் கதையுடன் நெருக்கமாக இணைக்கப்பட்டுள்ளது. பன்சூரி பகவான் கிருட்டிணரின் தெய்வீகக் கருவியாகப் போற்றப்படுகிறது, மேலும் இது பெரும்பாலும் கிருட்டிணரின் இராச லீலா நடனத்துடன் தொடர்புடையது. இந்த புனைவுகள் சில நேரங்களில் இந்த காற்று கருவிக்கு *முரளி* போன்ற மாற்றுப் பெயர்களைப் பயன்படுத்துகின்றன.
# பன்சூரி

## வரலாறு

ஆர்டல் பவலின் கூற்றுப்படி, புல்லாங்குழல் என்பது பல பண்டைய கலாச்சாரங்களில் காணப்படும் ஒரு எளிய கருவியாகும். புராணங்களின் படி புல்லாங்குழலின் மூன்று பிறப்பிடங்கள் எகிப்து, கிரீஸ் மற்றும் இந்தியா. இவற்றில், குறுக்கு புல்லாங்குழல் (பக்கவாட்டில் ஊதப்பட்டது) பண்டைய இந்தியாவில் மட்டுமே தோன்றியது, அதே நேரத்தில் ஃபிப்பிள் புல்லாங்குழல் மேற்சொன்ன மூன்று நாடுகளிலும் காணப்படுகிறது. நவீன இந்திய *பன்சூரி* ஆரம்பகால மற்றும் இடைக்கால சகாப்தத்திலிருந்து பெரிதாக மாறவில்லை என்று பவல் கூறுகிறார். இருப்பினும், சற்றே வித்தியாசமான வடிவமைப்பின் புல்லாங்குழல் பண்டைய சீனாவில் கிடைக்கப் பெற்றுள்ளது. ஆர்டல் பவல் கர்ட் சாக்ஸின் *இசைக்கருவிகளின் வரலாற்றை* மேற்கோள் காட்டி இக்கருவி சீனாவில் தோன்றியிருக்க வாய்ப்பில்லை என்பதையும் மிகவும் பழமையான மத்திய ஆசிய புல்லாங்குழல் வடிவமைப்பில் இருந்து உருவாகியிருக்கலாம் எனவும் கூறுகிறார். இருப்பினும், இந்திய மற்றும் சீன வகைகளுக்கு இடையே ஏதேனும் தொடர்பு உள்ளதா என்பது தெளிவாகத் தெரியவில்லை.
# நாகீத் அபிதி

**நாகீத் அபிதி** (*Naheed Abidi*) என்பவர் இந்திய சமசுகிருத அறிஞர் மற்றும் எழுத்தாளர் ஆவார். 2014ஆம் ஆண்டில், இந்திய அரசாங்கத்தால் இலக்கியத் துறையில் நாகீத் அபிதி ஆற்றிய பங்களிப்பிற்காக நான்காவது உயரிய குடிமக்கள் விருதான பத்மசிறீ விருது வழங்கி கௌரவிக்கப்பட்டார்.
# நாகீத் அபிதி

## வாழ்க்கை

நாகீத் அபிதி 1961-ல், இந்தியாவின் உத்தரப்பிரதேச மாநிலத்தில் உள்ள மிர்சாபூரில் சியா முஸ்லீம் ஜமீந்தார்  
மிர்சாபூர் நகர் வழக்கறிஞரான எஹ்தேஷாம் அபிதியுடன் திருமணத்திற்குப் பிறகு சமசுகிருத புலமையின் பண்டைய இடமான வாரணாசிக்கு குடிபெயர்ந்தார். வாரணாசி இந்து நூலான கருட புராணத்தால் புனிதமாகக் கருதப்படுகிறது. இவர் இந்நகரத்தில் உள்ள பொதுப் பல்கலைக்கழகமான மகாத்மா காந்தி காசி வித்யாபீடத்தில் முனைவர் பட்டம் பெற்றார். மேலும் *வேத சாஹித்ய மே அஷ்வினியோன் கா ஸ்வரூப்* (*வேத இலக்கியத்தில் அஷ்வினிகளின் வடிவம்*) என்ற தலைப்பில் தனது ஆய்வறிக்கையை 1993-ல் வெளியிட்டார்.  
2005ஆம் ஆண்டில், பனாரசு இந்து பல்கலைக்கழகத்தில் எந்த ஊதியமும் இல்லாமல் விரிவுரையாளராகப் பணியாற்றத் தொடங்கினார். விரைவில், நாள் முறை ஊதிய திட்டத்தில் பகுதி நேர விரிவுரையாளராக பணியாற்றுவதற்காக மகாத்மா காந்தி காசி வித்யாபீடத்தில் சேர்ந்தார். இருப்பினும், சமசுகிருதத்தில் விரிவுரையாளராகப் பணியாற்றிய முதல் முஸ்லீம் பெண் என்று அறியப்படும் சமசுகிருத அறிஞர், என்ற வழக்கமான வேலையைக் கண்டுபிடிப்பதில் சிரமங்களை எதிர்கொண்டார். இதைத் தொடர்ந்து *தேவாலயஸ்ய தீபா*, கவிஞரான மிர்சா காலிப் எழுதிய *சாய்ராக்-இ-டெய்ரின்* மொழிபெயர்ப்பு ஆகியவற்றை வெளியிட்டார். மூன்றாவது புத்தகம் *சிர்-இ-அக்பர்*, தாரா சிகோவால் பாரசீக மொழியில் மொழிபெயர்க்கப்பட்ட வேதாந்தத்தின் இந்தி மொழிபெயர்ப்பையும், இளவரசரின் சூபி நூல்களையும் இவர் வெளியிட்டுள்ளார். சம்பூர்ணநாடு சமசுகிருத பல்கலைக்கழகத்தில் நிர்வாகக் குழு உறுப்பினராகவும் பணியாற்றுகிறார். இந்த சந்திப்பு குறித்து மோதி தனது கூகுள்+ பக்கத்தில் புகைப்படம் மூலம் அறிவித்தார். மேலும் இந்த சந்திப்பின் காணொலி பிரதமரின் தனிப்பட்ட இணையதளத்தில் வெளியானது. 2016ஆம் ஆண்டு, லக்னோவில் நடைபெற்ற விழாவில், உ.பி. அரசாங்கத்தால் யஷ் பாரதி விருது வழங்கி கௌரவிக்கப்பட்டார்.
# நாகீத் அபிதி

## இலக்கியப் பங்களிப்புகள்

-
-
# நாகீத் அபிதி

## மேலும் பார்க்கவும்

- மகாத்மா காந்தி காசி வித்யாபீடம்
- அப்துல் ரஹீம் கான்-இ-கானா
# தஞ்சாவூர் களிமேடு அப்பர் மட தேர் விபத்து

**தஞ்சாவூர் களிமேடு அப்பர் மட தேர் விபத்து** என்பது 26 ஏப்ரல் 2022 இல் நிகழ்ந்த விபத்தாகும். தமிழக வரலாற்றில் நிகழ்ந்த பெரிய தேர் விபத்துகளில் ஒன்றாக கருதப்படுகிறது.
# தஞ்சாவூர் களிமேடு அப்பர் மட தேர் விபத்து

## நிகழ்விடம்

தஞ்சாவூர் மாவட்டம் களிமேடு என்ற கிராமத்தில் அப்பர் மடம் உள்ளது. இம்மடம் நூற்றியம்பது ஆண்டுகளுக்கு முன்பு தொடங்கப்பட்டதாகும். இந்த மடத்தில் ஆண்டுதோறும் சித்திரை மாதம் சதய நட்சத்திர நாளில் அப்பர் சதய விழா கொண்டாடப்படுகிறது
# தஞ்சாவூர் களிமேடு அப்பர் மட தேர் விபத்து

## விபத்து

ஏப்ரல் 2022 இல் தொன்னூற்று நான்காவது அப்பர் விழாவில் அலங்கரிக்கப்பட்ட அப்பரின் ஐம்பொன் சிலை தேரில் வைத்து புறப்பாடு நிகழ்ந்துள்ளது. கீழத்தெரு வழியாக பிரதான சாலைக்குச் செல்ல திரும்பியபோது, தேர் நிலைகுலைந்து உயரழுத்த மின்கம்பி மீது உரசியதால் தேரில் மின்சாரம் தாக்கி, தீப்பிடித்து எரிந்துள்ளது.  
இந்த விபத்தால் மூன்று சிறுவர்கள் உட்பட பதினொரு நபர்கள் உயிரிழந்தனர். பதினேழு பேர் படுகாயமடைந்தனர்.
# தஞ்சாவூர் களிமேடு அப்பர் மட தேர் விபத்து

## நிவாரணம்

இந்த விபத்தால் உயிரிழந்தோர் குடும்பத்துக்கு தலா ரூ.2 லட்சமும், காயம் அடைந்தோருக்கு ரூ.50 ஆயிரமும், பிரதமரின் தேசிய நிவாரண நிதியிலிருந்து வழங்கப்பட்டது.  
தமிழக அரசு சார்பில் அப்போதைய முதல்வர் ஸ்டாலின், களிமேடு கிராமத்துக்கு சென்று அஞ்சலி செலுத்தி, உயிரிழந்தோர் குடும்பத்தினருக்கு தலா ரூ.5 லட்சம் நிவாரணம் வழங்கினார்.
# மாதேஅள்ளி காளியம்மன் கோயில் தேர் விபத்து

**மாதேஅள்ளி காளியம்மன் கோயில் தேர் விபத்து** என்பது 13 ஜூன் 2022 இல் நடைபெற்ற விபத்தாகும். இந்த விபத்தில் மூன்று நபர்கள் உயிரிழந்தனர்.
# மாதேஅள்ளி காளியம்மன் கோயில் தேர் விபத்து

## விபத்து

தர்மபுரி மாவட்டம் மாதேஅள்ளி காளியம்மன் கோவிலில் தேர்த்திருவிழா நடைபெற்றது. முன்புறமாக சாய்ந்து விழுந்தமையால் பத்திற்கும் மேற்பட்டோர் படுகாயமடைந்தனர். அவர்களில் மூன்று பேர் சிகிச்சை பலனின்றி உயிரிழந்தனர்.
# மாதேஅள்ளி காளியம்மன் கோயில் தேர் விபத்து

## நிவாரணம்

தமிழ்நாடு அரசு சார்பில் உயிரிழந்தோர் குடும்பத்துக்கு தலா 5 லட்சம் ரூபாயும், காயமடைந்தவர்களுக்கு தலா 50 ஆயிரம் ரூபாயும் தந்தனர்.
# ஜார்ஜ் அருண்டேல்

**ஜார்ஜ் சிட்னி அருண்டேல்** (*George Sydney Arundale*, 1 திசம்பர் 1878, இங்கிலாந்தின் சர்ரேயில் &mdash; 12 ஆகத்து 1945, இந்தியா, அடையாறில் ) என்பவர் பிரும்மஞானி, விடுதலைக் கட்டுநர், அடையாறு பிரம்மஞான சபையின் தலைவர் மற்றும் லிபரல் கத்தோலிக்க திருச்சபையின் ஆயர் ஆவார். இவர் இந்திய நடனக் கலைஞர் ருக்மணி தேவி அருண்டேலின் கணவர் ஆவார்.
# ஜார்ஜ் அருண்டேல்

## ஆரம்ப கால வாழ்க்கை

அருண்டேல் இளம் வயதிலேயே தனது தாயை இழந்தார். பிரம்மஞான சபையைச் சேர்ந்த செல்வந்தரான இவரது அத்தை பிரான்செஸ்கா அருண்டேல்லால் தத்தெடுக்கப்பட்டார். துவக்கத்தில், இவர் சார்லஸ் வெப்ஸ்டர் லீட்பீட்டரால் தனிப்பட்ட முறையில் பயிற்றுவிக்கப்பட்டார். பின்னர், இவர் பிரான்செஸ்கா அருண்டேலுடன் ஜெர்மனிக்குச் சென்றார். அங்கு இவர் வைஸ்பேடனில் உள்ள கெலேஹர்டே ஜிம்னாசியத்தில் பள்ளிக்குச் சென்றார். இறுதியில் இங்கிலாந்து திரும்பிய இவர், கேம்பிரிட்ச்சில் உள்ள செயின்ட் ஜான்ஸ் கல்லூரியில் முதுகலைப் பட்டம் பெற்றார்.
# ஜார்ஜ் அருண்டேல்

## இந்தியா

இந்திய ஆன்மீகத்தில் புனிதமாக கருதப்படுவது வாரணாசி ஆகும். 1902 இல் அருண்டேலும் அவரது அத்தையும் வாரணாசிக்கு குடிபெயர்ந்தனர். அங்கு இவர் மத்திய இந்துக் கல்லூரியில் (ம.இ.க) வரலாற்று ஆசிரியராகப் பதவி ஏற்றார். 1909 இல், இவர் அதன் தலைவராகவும் நியமிக்கப்பட்டார். 1912 ஆம் ஆண்டில், அருண்டேல் அடையாறு பிரம்மஞானசபையில் ஆற்றிய உரை, லெட்ச்வொர்த் கார்டன் சிட்டியில் புனித கிறிஸ்டோபர் பள்ளியை நிறுவுவதற்கு ஊக்கமளித்தது. அங்கு அது அதன் நிறுவனக் கொள்கைகளின் கீழ் இயங்குகிறது.  
20 ஆம் நூற்றாண்டின் முற்பகுதியில், பிரும்மஞானிகள் பலர் மைத்ரேயா அல்லது உலக ஆசிரியர் என்று அழைக்கப்படும் ஒரு மீட்பாளர் உடனடியாக தோன்றுவார் என்று நம்பினர். இந்த நேரத்தில், ஒரு முன்னணி பிரும்மஞானிகளின சார்லஸ் லீட்பீட்டர் என்பவர் ஜிட்டு கிருஷ்ணமூர்த்தி என்ற சிறுவனே மீட்பாளராவதற்கு சாத்தியமான "வாகனம்" என்று அடையாளம் கண்டார் (கிருஷ்ணமூர்த்தி பின்னர் அந்த யோசனையை மறுத்தார்). அருண்டேல் கிருஷ்ணமூர்த்தியின் தனிப்பட்ட ஆசிரியர்களில் ஒருவராக தேர்ந்தெடுக்கப்பட்டார். அவர் *உலக ஆசிரியரின் வருகையில்* உறுதியான நம்பிக்கை கொண்டிருந்தார். மேலும் 1910 ஆம் ஆண்டின் பிற்பகுதியில் ஒரு இரகசிய சமூகத்தை உருவாக்கினார். ஆர்டர் ஆஃப் தி ரைசிங் சன் (பின்னர் ஆர்டர் ஆஃப் தி ஸ்டார் இன் ஈஸ்ட் என மறுபெயரிடப்பட்டது) இதை மேலும் மேம்படுத்தும் நோக்கத்தைக் கொண்டதாக இருந்தது. அதில் பணியமர்த்தப்பட்டவர்களில் பெரும்பாலானவர்கள் ம.இ.க வின் மாணவர்கள் மற்றும் ஊழியர்களாவர். சமுதாயத்தின் இருப்பும் செயல்பாடுகளும் இறுதியில் பொதுவெளிக்கு வந்தபோது பெரும் சலசலப்பு ஏற்பட்டது; பள்ளியின் அறங்காவலர்கள் மற்றும் நிர்வாகிகளின் உத்தரவை எதிர்த்ததைத் தொடர்ந்து, 1913 இல் அருண்டேலும் மற்ற ஊழியர்களும் தங்கள் பதவிகளை விட்டு விலகி பள்ளியை விட்டு வெளியேறினர்.  
விடுமுறை இங்கிலாந்தில் செலவிட்ட பிறகு, பிரம்மஞானசபையின் செயல்பாடுகளில் தன்னை ஈடுபடுத்திக் கொள்வதற்காக இவர் இந்தியா திரும்பினார். இவரும் அவரது அத்தையும் சென்னை அடையாறில் உள்ள சங்கத்தின் பரந்த வளாகத்தில் குடியேறினர். இந்தியாவின் பண்டைய பண்பாடு, மெய்யிலில் ஆர்வம், பெருமிதம் ஆகியவை மறுமலர்ச்சி அடைந்தது போலவே, இந்திய விடுதலை இயக்கம் இந்த ஆண்டுகளில் வேகமெடுத்தது. பிரம்மஞானசபை இந்த இரண்டு போக்குகளுக்கும் ஆதரவாக இருந்தது. 1917 ஆம் ஆண்டில், அன்னி பெசண்ட் உடன் இணைந்து, இந்திய தேசிய பல்கலைக்கழகத்தை மதராசில், சங்கத்தின் தலைமையகத்திற்கு அருகில் நிறுவ ஏற்பாடு செய்த பிரும்மஞானிகள் குழுவில் இவரும் ஒருவர். இரவீந்திரநாத் தாகூர் பல்கலைக்கழகத்தின் முதல் வேந்தரானார். அதே ஆண்டு சூன் மாதம், அருண்டேல், அன்னி பெசன்ட், பஹ்மான் பெஸ்டோன்ஜி வாடியா ஆகியோர் இந்திய விடுதலை இயக்கத்தில் ஈடுபட்டதற்காக பிரித்தானிய அரசால் கைது செய்யப்பட்டார்.
# ஜார்ஜ் அருண்டேல்

## திருமணம்

அடையாறில் அருண்டேல் வாழ்ந்த காலத்தில், சக பிரும்மஞானியான நீலகண்ட சாஸ்திரியின் குடும்பத்துடன் நெருங்கிப் பழகினார். மேலும் அவரது மகளான ருக்மணியைக் காதலித்தார். இது சலசலப்பை ஏற்படுத்தியது. காரணம் ஒரு வினோதமான அரை-கிறிஸ்துவப் பிரிவாகக் கருதப்பட்ட பிரும்மஞானிகளுடன், பாரம்பரிய இந்துக் குடும்பத்தைச் சேர்ந்தவரான சாஸ்திரியின் ஈடுபாட்டை பலரால் ஏற்க முடியவில்லை. மேலும் இந்த இருதரப்பினரின் இனம், சமயம், பண்பாட்டுப் பின்னணி ஆகியவற்றில் உள்ள வேறுபாடுகளும் முன்வைக்கப்பட்டன. மேலும் அருண்டேலைவிட ருக்மணி இருபத்தி ஆறு வயது இளையவராக இருந்தார்.  
இந்தக் கருத்துகளும், ருக்மணியின் குடும்பத்தினர் எழுப்பிய சலசலப்புகளையும் தாங்காமல், ருக்மிணிக்கு பதினாறு வயதும், இவருக்கு நாற்பத்திரண்டு வயதும் ஆனபோது, 1920இல் இவர்கள் திருமணம் செய்து கொண்டனர். அருண்டேல் ருக்மணிக்கு வழிகாட்டியாக இருந்து, பாரம்பரிய நடனத்தில் அவருக்கு இருந்த ஆர்வத்தை ஊக்குவித்தார். பாரம்பரிய நடனமான பரதநாட்டிய பாணி புத்துயிர் பெறுவதில் ருக்மிணி முக்கியப் பங்கு வகித்தார். அதன்படி, ருக்மணி தேவி அருண்டேலின் கணவர் என்பதால்தான் ஜார்ஜ் அருண்டேல் இன்று இந்தியாவில் பிரபலமாக நினைவுகூரப்படும் நபராக இருக்கிறார்.
# ஜார்ஜ் அருண்டேல்

## தொழில்

இவரது திருமணத்தைத் தொடர்ந்து, இவர் சில ஆண்டுகள் சென்னைக்கு வெளியே வசிப்பதே சிறந்தது என்று கருதினார். மேலும் நடு இந்தியாவில் உள்ள இந்தோர் சமஸ்தானத்தின் கல்வி ஆணையராக பணியாற்ற இந்தோர் மகாராஜா அளித்த வாய்ப்பை ஏற்றுக்கொண்டார். இந்தோரில் இவரது பணிகளில் ஒன்றாக, *நவரத்ன மந்திர்* என்று அழைக்கப்படும் அருங்காட்சியகத்தைத் திறப்பது இருந்த்து. அதில் இளம் மாணவர்களுக்கு உத்வேகம் அளிக்கதக்கதாக உலகம் முழுவதிலுமுள்ள பெரிய மனிதர்களின் வாழ்க்கை வரலாறுகள் மற்றும் நினைவுச் சின்னங்கள் அமைக்கபட்டன. இது இந்தோரில் உள்ள மத்திய அருங்காட்சியகத்திற்கு முன்னோடியாக அமைந்தது.  
இவர் பரம்மஞான சபையின் செயல்பாடுகளில் தனது நேரத்தை அதிகம் செலவிட்டார். 1924 இல், அடையாறில் இவரது அத்தை இறந்தார், மேலும் அவரது கணிசமான செல்வத்தை இவர் பெற்றார். 1926 இல், இவர் லிபரல் கத்தோலிக்க திருச்சபையின் ஆயர் ஆனார். இது ரோமன் கத்தோலிக்கத்துடன் எந்த தொடர்பும் இல்லாத ஒரு இறையியல் அமைப்பாகும். அதே ஆண்டு, இவர் ஆத்திரேலியாவில் உள்ள பிரம்மஞான சபையின் பொதுச் செயலாளராக நியமிக்கப்பட்டார். மேலும் தன் மனைவியுடன் அங்கு சென்றார். ஆத்திரேலிய பயணத்தில் இவர்களது சக பயணிகளில் ஒருவராக பாலே நடனக் கலைஞர் அன்னா பாவ்லோவா இருந்தார். அவர் விரைவில் அருண்டேலின் நண்பரானார். ருக்மணி, பாவ்லோவாவின் கலையைக் கண்டு அதை அவரிடமிருந்து கற்றுக்கொள்ளும் விருப்பத்தைக் கூறியபோது, பாவ்லோவா, இந்தியாவின் பாரம்பரிய மரபுகளைப் பார்த்து, அவற்றின் மறுமலர்ச்சிக்கு உழைக்குமாறு ருக்மிணிக்கு அறிவுறுத்தினார். ருக்மிணி அவரது அறிவுரைகளை மனதில் கொண்டு, பின்னர் இந்தியாவில் பரதநாட்டியத்தின் மறுமலர்ச்சிக்கு முக்கிய காரணமானார்.  
1934 இல், ஜார்ஜ் அருண்டேல் அடையாறு பிரம்மஞான சபையின் தலைவரானார். அதே ஆண்டு, சங்க வளாகத்தில் பெசன்ட் நினைவுப் பள்ளியை நிறுவினார். பின்னர் மரியா மாண்டிசோரி வந்து அப்பள்ளியின் பொறுப்பேற்றார். மாண்டிசோரி 1939 இல் அடையாருக்கு வந்து மூன்று ஆண்டுகள் இந்தப் பள்ளியில் ஆசிரியராகப் பணிபுரிந்து கல்வி நிலையத்தில் தாகத்தை ஏற்படுத்தினார்.  
1936 ஆம் ஆண்டில், அருண்டேல் கலாசேத்திராவை நிறுவினார். இது இந்திய பாரம்பரிய நடனத்தை ஆராய்வதற்கும், கற்பிப்பதற்கும் உருவாக்கப்பட்ட ஒரு மரியாதைக்குரிய கல்வி நிறுவனமாகும். 1948 வரை, கலாசேத்ரா அடையாரில் உள்ள பிரம்மஞான சபையின் பரந்த வளாகத்தில் அமைந்திருந்தது.  
அருண்டேல் 1902 இல் ஒரு விடுதலைக் கட்டுநர் ஆனார் மேலும் இவரது இறுதி நாட்கள் வரை அதில் ஒருவராக இருந்தார். இவர் லே ட்ராய்ட் ஹூமைனின் உறுப்பினராகவும் இருந்தார். மேலும் இளம் பிரம்மஞானத்தவர்களின் உலக கூட்டமைப்பிற்காகவும் பணியாற்றினார். இவரது வாழ்க்கையின் கடைசி தசாப்தத்தில், இவர் பரம்மஞானத்தைப் பற்றி பல புத்தகங்கள் மற்றும் தனிவரைநூல்களை எழுதினார். 1945ல் அடையாறில் உள்ள இவரது இல்லத்தில் இவர் நிம்மதியாக இறந்தார்.
# ஜார்ஜ் அருண்டேல்

## படைப்புகள்

- *Freedom and friendship*. Theosophical Publishing House, Madras 1935.
- *Kundalini, an occult experience*. Theosophical Publishing House, Madras 1938.
- *Mount Everest, its spiritual attainment*. Theosophical Press, Wheaton 1933.
- *Nirvana, A Study In Synthetic Consciousness*. Theosophical Press, Chicago 1926.
- *The Lotus Fire, A Study in Symbolic Yoga*. Theosophical Publishing House, Madras 1939.
- *Thoughts on 'At The Feet of the Master*'. Theosophical Publishing House (American Branch), Hollywood 1919.
# இறைவனுக்கான மரியாதை முறை

**இறைவனுக்கான மரியாதை முறைகள்** என்பது இந்து சமயத்தில் உபசாரங்கள் என அழைக்கப்படுகிறது. இந்த உபசார முறைகள் அரசர்களின் வருகையின் பொழுது கைடைபிடிக்கப்பட்டு வந்த காலத்தில் இறைவனுக்கு உகந்த முறையில் மாற்றம் செய்து கோயில்களில் கடைபிடிக்கப்பட்டன.  
இந்த மரியாதை முறைகள் கடைபிடிக்கப்படுகின்ற எண்ணிக்கையின் அடிப்படையில் சமஸ்கிருத மொழியில் பெயரிடப்படுள்ளன.  
1. பஞ்சோபச்சாரம் - ஐந்து
1. ஷடோபச்சாரம் - ஆறு
1. தாசோபச்சாராம் - பத்து
1. துவாதசபச்சாரம் - பன்னிரண்டு
1. ஷோடோசுபச்சாரம்-பதினாறு
1. அஷ்டத்ரிம்சத்பசாரம் - முப்பத்து எட்டு
1. சதுஷ்ஷஸ்திபச்சாரம் -அறுபத்து நான்கு
# இறைவனுக்கான மரியாதை முறை

## பஞ்சோபச்சாரம்

மனிதன் வாழ்விற்கு அடிப்படை ஆதாரங்களாக விளங்கும் நிலம், நீர், நெருப்பு, காற்று மற்றும் ஆகாயம் எனும் ஐந்து வசதிகளை வழங்கிய கடவுளுக்கு நன்றி செலுத்தும் விதமாக இந்து சமயத்தைச் சேர்ந்தவர்கள் தங்கள் வழிபாட்டில் தாங்கள் வணங்கும் கடவுளுக்கு ஐந்து விதமான செயல்களைச் செய்கின்றனர். இது **பஞ்சோபசாரம்** எனப்படுகிறது.  
அவை
1. சுவாமி சிலை அல்லது படத்துக்கு சந்தனமிடுதல்
1. பூக்கள் கொண்டு பூசித்தல்
1. தீபமேற்றிக் காட்டுதல்
1. தூபம் போடுதல்
1. நைவேத்தியம் (உணவு) படைத்தல்  
-இவற்றில் சந்தனமிடுதல் நிலத்தையும் (பிருதிவி தத்துவம்) , பூக்கள் போட்டு அர்ச்சனை செய்வது ஆகாயத்தையும், தீபம் காட்டுதல் நெருப்பையும், தூபமிடுதல் வாயுவையும், உணவு படைத்தல் நீரையும் குறிக்கிறது.